На основу чл. 118 ст. 1. тач 1. Закона о раду („Сл. гласник РС“, бр. 24/2005, 61/2005, 54/2009, 32/2013, 75/2014, 13/2017, 113/2017 и 95/18-aутентично тумачење), чл. 22. ст. 1. тач. 1-3 Посебног колективног уговора за високо образовање („Сл. гласник РС“, бр. 86/2019, 93/2020, 152/2020-Споразум о продужењу рока важења, 7/2023-Споразум о продужењу рока важења и 111/2023-Споразум о продужењу рока важења и 12/2025) и члана 25. Статута Универзитета у Београду , Технолошко-металуршког факултета, Савет Факултета на седници одржаној 08.04.2025.доноси

**П Р А В И Л Н И К**

**о накнади трошкова превоза за долазак на рад**

**и одлазак са рада запослених**

Члан 1.

Запослени има право на накнаду трошкова за долазак и одлазак са рада у складу са Законом и овим Правилником.

Члан 2.

Право на накнаду трошкова превоза има запослени само за дане проведене на раду.

Факултет током календарске године исплаћује 11 пута накнаду трошкова за долазак и одлазак са рада, док се у августу месецу не врши исплата због коришћења годишњих одмора, у складу са чланом 27. Правилника о стицању и расподели прихода, дохотка, настанку расхода за плате, накнаде и остала примања запослених и сарадника на ТМФ.

Члан 3.

Запосленом који има пребивалиште/боравиште на територији града Београда врши се накнада трошкова превоза у висини цене месечне претплатне карте, одговарајуће тарифне зоне.

Члан 4.

Запосленом који у тренутку заснивања радног односа има пребивалиште/боравиште ван територије града Београда врши се накнада трошкова превоза у висини цене месечне претплатне карте у градском, приградском, односно међуградском саобраћају.

Уколико је перонска карта услов коришћења превоза, сматра се да је иста саставни део трошкова превоза.

Члан 5.

У случају бесплатног јавног превоза запосленом припада право на накнаду трошкова превоза за долазак и одлазак са рада до висине последње утврђене цене превозне карте у јавном саобраћају, на основу документованих трошкова превоза возилом, такси превоза и слично.

Члан 6.

Запослени је у обавези да до последњег радног дана у месецу Финансијској служби преда изјаву о коришћењу превоза за долазак и одлазак са рада, која је саставни део овог Правилника (Прилог 1), као и документацију којом се доказују трошкови настали при доласку и одласку са рада (рачун за куповину месечне претплатне карте, дневне карте или карте за једну вожњу у јавном превозу, рачун за гориво у случају коришћења сопственог возила или другу веродостојну рачуноводствену исправу).

Члан 7.

Накнада трошкова превоза врши се, исплатом у новцу на текући рачун запосленог сходно динамици коју утврђује Факултет.

Члан 8.

Овај Правилник ступа на снагу осмог дана од дана објављивања на интернет страници Факултета.

 Председник Савета

 Проф. Др Гордана Кокеза профПРОФПРО

Доставити:

Служби за опште послове

Финансијској служби

Секретару

Архиви

Прилог 1.

У Београду, \_\_\_\_\_\_\_\_\_\_\_\_\_\_\_ године

**И З Ј А В А**

запосленог о коришћењу превоза за долазак и одлазак са рада

Запослени\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (име и презиме) са станом у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(место и адреса становања).

За исплату на текући рачун:

* месечна карта,
* појединачне карте у градском или међуградском превозу,
* перонска карта,
* такси рачуни,
* фискални рачун за гориво

(заокружити одговарајући одговор)

Уз изјаву прилажем следеће рачуне:

|  |  |  |  |
| --- | --- | --- | --- |
| Р.бр. | Датум | Опис | Износ |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  | УКУПНО: |  |

Запослени је одговаран за веродостојност података и приложених исправа.

ЗАПОСЛЕНИ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис)